དེར་བརྟེན་དེ་ཁས་བླངས་ན་སྨྲ་བ་པོ་ཚད་མའི་སྐྱེས་བུར་མི་རུང་བ་ལྟ་ཅི་སྨོས།སྤྱིར་ནང་པ་དང་དེའི་ནང་ནས་ཚད་མའི་གཞུང་གཙོ་བོར་བརྩི་བའི་ཐེག་ཆེན་གྱི་གཞུང་ངམ།ལེགས་སྦྱར་གྱི་སྲོལ་རྒྱུན་ནམ་ངས་ཡོངས་གྲགས་བཤད་པའི་ནཱ་ལེཌནའི་ཆོས་རྒྱུད་ཅེས་པ་དེ་རེད།དེ་ཚད་མའི་ལམ་ནས་བརྟག་དཔྱད་བྱས་ཏེ་ར་འཕྲོད་པ་ཞིག་འདུག་ན་ཁས་བླངས་ཤིང༌།ར་མ་འཕྲོད་ན་ཁས་མི་བླངས་ལ།ར་མ་འཕྲོད་པ་ཙམ་མིན་པར་དེའི་འགལ་བ་མཐོང་ན་ཚད་མའི་གཞུང་གི་ནང་མེད་པ་གཅིག་ཐག་གཅོད་རྒྱུ་དེའང་མཐོང་རྒྱུ་ཡོད་པ་ཞིག་ཡིན་ན།དེ་ཡོད་ན་སྣང་དུ་རུང་ཞིང་ཡོད་ན་མཐོང་ཆོག་པ་ཞིག་ཡིན་ཀྱང༌།མཐོང་ཐུབ་ཀྱི་མི་འདུག་ཅེས་བརྗོད་དེ་དེས་མེད་པ་ཞིག་ཐག་གཅོད་ཀྱི་ཡོད།